Kobe Bryant
Kobė Binas Brajantas (angl. Kobe Bean Bryant; 1978 m. rugpjūčio 23 d. – 2020 m. sausio 26 d.) – buvęs NBA žaidėjas, visą karjerą nuo 1996 iki 2016 m. rungtyniavęs Los Andželo „Lakers“ klube, gynėjo pozicijoje. Kobė buvo vienintelis buvusio NBA krepšininko, žaidusio „Philadelphia 76ers“, Džo Brajanto (Joe Bryant) sūnus. Kobė šalyje išgarsėjo, kai 1996 metų buvo pakviestas žaisti NBA naujokų biržos, taip tapdamas pirmuoju lygos istorijoje gynėju, kuris buvo pakviestas tiesiai iš vidurinės mokyklos. Brajantas ir jo komandos draugas Šakilas Onilas nuvedė savo komandą į tris NBA čempionato pergales iš eilės (nuo 2000 iki 2002 m.). Kai Šakilas Onilas 2004 metų NBA sezone buvo išmainytas į kitą klubą, Kobė Brajantas tapo Los Andželo „Lakers“ klubo svarbiausiu žaidėju ir pirmavo visoje NBA pagal pelnytus taškus 2005–2006 ir 2006–2007 metų sezonuose. 2003 metais Kobė buvo apkaltintas išprievartavimu. Kaltinimai buvo atsiimti po to, kai Kobės kaltintoja atsisakė liudyti ir abi pusės viską išsiaiškino tarpusavyje. Brajanto sportiniai marškinėliai buvo perkamiausi JAV 2002–2003 metais. 2007 m. gegužės mėn. jis susigrąžino prarastą poziciją iš Dveino Veido. 2016 metais paskelbė, kad po šio sezono baigsiąs karjerą. 2016 m. balandžio 13 d. amerikietis sužaidė paskutines savo rungtynes, kuriose pelnė 60 taškų. Iš viso per savo karjerą Kobė pelnė 33 583 taškus. 2020 m. sausio 26 d. žuvo per sraigtasparnio avariją kartu su savo trylikamete dukra Džjana ir dar septyniais keleiviais.